CELEX: 62009CA0523
Language: el
Date: 2011-07-07 00:00:00
Title: Υπόθεση C-523/09: Απόφαση του Δικαστηρίου (πέμπτο τμήμα) της 7ης Ιουλίου 2011 [αίτηση του Tartu ringkonnakohus (Εσθονία) για την έκδοση προδικαστικής αποφάσεως] — Rakvere Piim AS, Maag Piimatööstus AS κατά Veterinaar- ja Toiduamet (Κοινή γεωργική πολιτική — Τέλη υγειονομικών επιθεωρήσεων και ελέγχων στην παραγωγή γάλακτος)

10.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/7
            
         Απόφαση του Δικαστηρίου (πέμπτο τμήμα) της 7ης Ιουλίου 2011 [αίτηση του Tartu ringkonnakohus (Εσθονία) για την έκδοση προδικαστικής αποφάσεως] — Rakvere Piim AS, Maag Piimatööstus AS κατά Veterinaar- ja Toiduamet
   (Υπόθεση C-523/09) (1)
   
   (Κοινή γεωργική πολιτική - Τέλη υγειονομικών επιθεωρήσεων και ελέγχων στην παραγωγή γάλακτος)
   2011/C 269/11
   Γλώσσα διαδικασίας: η εσθονική
   
      Αιτούν δικαστήριο
   
   Tartu ringkonnakohus
   
      Διάδικοι στην υπόθεση της κύριας δίκης
   
   Rakvere Piim AS, Maag Piimatööstus AS
   
      κατά
   
   Veterinaar- ja Toiduamet
   
      Αντικείμενο
   
   Αίτηση εκδόσεως προδικαστικής αποφάσεως — Tartu Ringkonnakohus — Ερμηνεία των άρθρων 26 και 27 και των παραρτημάτων IV και VI του κανονισμού (ΕΚ) 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (ΕΕ L 165, σ. 1) — Υπολογισμός των τελών που εισπράττονται για την διενέργεια των επισήμων ελέγχων της παραγωγής γάλακτος — Είσπραξη τελών ίσων προς τα ελάχιστα ποσά που προβλέπονται δυνάμει του κανονισμού, αλλά μεγαλύτερων από το πραγματικό κόστος που συνεπάγεται για τις αρμόδιες αρχές η διενέργεια των επισήμων ελέγχων.
   
      Διατακτικό
   
   Το άρθρο 27, παράγραφοι 3 και 4, του κανονισμού (ΕΚ) 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων, έχει την έννοια ότι παρέχει τη δυνατότητα σε κράτος μέλος να εισπράττει, χωρίς να πρέπει να λάβει μέτρο εφαρμογής σε εθνικό επίπεδο, τέλη στο ύψος των κατώτατων ποσών που προβλέπει το παράρτημα IV, τμήμα B, του κανονισμού αυτού, μολονότι το κόστος που επιβάρυνε τις αρμόδιες υπηρεσίες για τις επιθεωρήσεις και τους υγειονομικούς ελέγχους υπολείπεται των ποσών αυτών, εφόσον δεν πληρούνται οι προϋποθέσεις που ορίζονται για την εφαρμογή του άρθρου 27, παράγραφος 6, του ίδιου κανονισμού.
   
      (1)  ΕΕ C 63 της 13.03.2010